Diari Oficial de la Generalitat Valenciana


Sumari del DOGV 2383, del 09-11-1994 (1994/832958)

DECRET 216/1994, de 17 d'octubre, del Govern Valencià, pel qual s'estableixen les quanties dels preus públics que ha de percebre la Conselleria d'Educació i Ciència per la utilització d'instal.lacions i prestació del servei d'allotjament, transport i manutenció al complex educatiu de Cheste.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1994/10/17/216/dof/vci/html**

### Dades del document

Número de DOGV
:   2383

Data del DOGV
:   09-11-1994

Secció del DOGV
:   DISPOSICIONS GENERALS

Número del document
:   1994/832958


Data del document
:   17-10-1994

Organisme emissor
:   Conselleria de Educació i Ciència

Tipus de document
:   Decret

Anàlisi jurídica

DECRET 216/1994, de 17 d'octubre, del Govern Valencià, pel qual s'estableixen les quanties dels preus públics que ha de percebre la Conselleria d'Educació i Ciència per la utilització d'instal·lacions i prestació del servei d'allotjament, transport i manutenció al complex educatiu de Cheste. [94/7788]  
El Decret del Govern Valencià 73/1991, de 13 de maig, va establir el règim de regulació dels preus públics i el procediment de fixació i aprovació de les quanties.  
Per la seua part, els decrets del Govern Valencià 227/1991, de 9 de desembre, i 159/1992, de 28 de setembre, determinaren la relació de béns, serveis i activitats de la Conselleria d'Educació i Ciència, entre altres, susceptibles de ser retribuïts mitjançant preus públics, entre els quals es trobaven els corresponents a la utilització d'instal·lacions esportives, sales d'actes, sales i aules, i també la prestació del servei d'allotjament, transport i manutenció al complex educatiu de Cheste.  
D'acord amb tot això, després de l'elaboració prèvia de la memòria econòmico-financera, de la qual es desprén que els preus proposats no cobreixen el cost dels serveis, i a la vista de l'informe emés per la Conselleria d'Economia i Hisenda, és procedent l'aprovació dels imports dels dits preus públics.  
Per tot això, d'acord amb el que disposa l'article 3.2. a) del Decret 73/1991, de 13 de maig, a proposta del conseller d'Educació i Ciència, i després de la deliberació prèvia del Govern Valencià, en la reunió del dia 17 d'octubre de 1994,  
DECRETE:  
Article primer  
S'aproven les quanties dels preus públics per la utilització d'instal·lacions i prestació del servei d'allotjament, transport i manutenció al complex educatiu de Cheste, que rebrà la Conselleria d'Educació i Ciència i que s'inclouen en els annexos d'aquest decret.  
Article segon  
Es consideraran usuaris dels serveis del complex educatiu de Cheste els grups que a continuació s'allisten:  
1. Alumnes del complex educatiu de Cheste.  
2. Participants en activitats promogudes per administracions públiques.  
3. Personal al servei de l'administració amb destinació al complex educatiu de Cheste.  
4. D'altres usuaris.  
Article tercer  
Els alumnes del complex educatiu de Cheste pagaran, en concepte de manutenció i allotjament, les quanties que figuren en la columna denominada tarifa A de l'annex I d'aquest decret.  
Els alumnes externs del complex educatiu de Cheste d'ensenyaments no universitaris pagaran, en concepte de transport, les quanties indicades en l'annex IV d'aquest decret.  
Article quart  
Els participants en activitats promogudes per administracions públiques pagaran, en concepte de manutenció i d'allotjament, les quanties que apareixen en la columna tarifa B de l'annex I.  
Aquests usuaris pagaran l'ús de les instal·lacions d'acord amb la tarifa A de l'annex II.  
Article cinqué  
El personal al servei de l'administració de la Generalitat Valenciana amb destinació al complex educatiu de Cheste, pagaran per la manutenció la tarifa A de l'annex I i les quanties que s'estableixen en l'annex III per la utilització del servei de transport.  
Article sisé  
La resta d'usuaris pagaran pel concepte de manutenció i allotjament la tarifa B de l'annex I, i per l'ús de les instal·lacions la tarifa B de l'annex II.  
Article seté  
Estaran exempts del pagament de les quanties que es fixen en aquest decret:  
a) Els col·laboradors becaris del centre residencial del complex educatiu de Cheste que anualment siguen seleccionats per convocatòria pública.  
b) L'alumnat que ocupe llocs escolars en qualitat d'internat i externat en els centres d'ensenyament mitjà del complex educatiu de Cheste que es troben dins dels mòduls de renda fixats en l'annex V.  
Article vuité  
Els alumnes interns la renda dels quals supere l'establerta en els mòduls de gratuïtat fixats en l'annex V pagaran, en concepte d'allotjament i manutenció, les quanties fixades en l'esmentat annex.  
Article nové  
Els escolars participants en les finals autonòmiques dels jocs esportius de la Generalitat Valenciana estaran exempts del pagament de l'ús de les instal·lacions i se'ls aplicarà la tarifa A de l'annex I per a la utilització dels serveis de manutenció i allotjament.  
Article deu  
El pagament de l'ús de les instal·lacions i dels serveis, motiu d'aquest decret, s'efectuarà anticipadament segons el que es preveu en l'article 4 del Decret del Govern Valencià 73/1991, de 13 de maig, pel qual es regulen els preus públics.  
DISPOSICIONS FINALS  
Primera  
Es faculta el conseller d'Educació i Ciència per a dictar les disposicions necessàries per al desenvolupament i l'aplicació d'aquest decret.  
Segona  
Aquest decret entrarà en vigor en el curs escolar 1994 /95.  
València, 17 d'octubre de 1994  
El president de la Generalitat Valenciana,  
JOAN LERMA I BLASCO  
El conseller d'Educació i Ciència,  
JOAN ROMERO GONZáLEZ  
ANNEX I  
Manutenció i allotjament pessetes/persona/dia  
 Tarifa A Tarifa B  
1. Pensió completa, habitació de dos   
o més llits 1.150 1.700  
2. Desdejuni, dinar i sopar 850 1.400  
3. Mitja pensió 750 1.200  
4. Allotjament i desdejuni 550 850  
5. Dinar o sopar (\*) 350 620  
6. Allotjament 400 750  
7. Desdejuni 160 160  
(\*) Aquest epígraf s'incrementarà 150 pessetes en cas de servir en bossa i 50 pessetes en cas de servir begudes refrescants.  
ANNEX II  
ús de les instal·lacions Tarifa A Tarifa B  
1. Esportives (preu/hora)  
1.1 Piscines: grups fins 10 persones   
per carrer d'utilització 1.000 2.000  
1.2 Piscina coberta/persona 300 400  
1.3 Piscina descoberta/persona 200 300  
1.4 Pistes esportives 500 1.000  
1.5 Camp de futbol 2.000 4.000  
1.6 Pavellons coberts (gimnàs) 1.500 3.000  
1.7 Pavelló cobert doble 3.000 6.000  
1.8 Pistes d'atletisme 1.500 3.000  
2. Sala d'actes (paranimf)  
2.1 Una sessió matí o vesprada completa 25.000 50.000  
2.2 Dia complet 37.500 75.000  
3. Sales capacitat 200 persones (per grup i hora) 2.500 5.000  
4. Aules (per grup i hora) 500 1.000  
ANNEX III  
Utilització del transport de servei de personal  
Lloc de procedència del personal pessetes/persona/any  
1. Valencia 16.500  
2. Alborache, Macastre i Yátova 11.000  
3. Riba-roja de Túria, BuÑol i Vilamarxant 8.800  
4. Chiva i Loriguilla 5.500  
5. Cheste 3.300  
ANNEX IV  
Utilització del servei de transport d'alumnes, per persona i dia lectiu.  
Procedència dels alumnes pessetes/persona/dia  
1. Carretera nacional la Carreta  
Carretera nacional Olimar  
Cheste 111  
2. Carretera nacional Chuletas Pepe  
Chiva 125  
3. BuÑol  
Godelleta 147  
4. Loriguilla  
Turís  
Vilamarxant 162  
5. Alborache  
Carretera nacional Gasolinera Alas  
La pobla de Vallbona  
Quart de Poblet  
Riba-roja de Túria 183  
6. Macastre  
Manises 187  
7. Alaquàs  
Aldaia  
Benaguasil  
Beniferri  
Benimàmet  
Benisanó  
Bugarra  
Burjassot  
Castellar  
Forn d'Alcedo  
L'Eliana  
La Torre  
Llíria  
Mislata  
Paiporta  
Paterna  
Pedralba  
Picanya  
Pinedo  
Torrent  
Valencia  
Xirivella  
Yátova 199  
8. Albal  
Albalat dels Sorells  
Alboraya  
Alfafar  
Alfara del Patriarca  
Almàssera  
Benetússer  
Benifaraig  
Benimaclet  
Beniparrell  
Cases de Bàrcena  
Catarroja  
Foios  
Godella  
Massanassa  
Masia Calabarra  
Meliana  
Moncada  
Parc Alcosa  
Rocafort  
Sant Antoni de Benaixeve  
Sedaví  
Tavernes Blanques  
Vinalesa 213  
9. Albuixech  
Alcácer  
Bétera  
Gestalgar  
Massamagrell  
Monserrat  
Montroy  
Museros  
Real de Montroi  
Siete Aguas  
Silla 235  
10. Alfarp  
Catadau  
Llombai  
Picassent  
Rafelbunyol 251  
ANNEX V  
Mòduls de renda dins dels quals els alumnes externs i interns estaran exempts del pagament dels preus públics fixats en aquest decret:  
Mòduls  
Famílies d'1 membre computable, fins a 770.000 PTA.  
Famílies de 2 membres computables, fins a 1.275.000 PTA.  
Famílies de 3 membres computables fins a 1.720.000 PTA.  
Famílies de 4 membres computables fins a 2.120.000 PTA.  
Famílies de 5 membres computables fins a 2.375.000 PTA.  
Famílies de 6 membres computables fins a 2.620.000 PTA.  
Famílies de 7 membres computables fins a 2.855.000 PTA.  
Famílies de 8 membres computables fins a 3.085.000 PTA.  
A partir del vuitè membre, s'hi hauran d'afegir-hi 250.000 pessetes per cada nou membre computable.  
Els alumnes interns la renda dels quals excedisca aquests mòduls, pagaran les següents quanties:  
Aquells que les superen, fins a 549.000 PTA: 6.000 PTA.  
De 549.001 PTA a 615.000 PTA: 52.650 PTA.  
De 615.001 PTA a 715.000 PTA: 78.975 PTA.  
De 715.001 PTA a 815.000 PTA: 105.300 PTA.  
Més de 815.001 PTA: 184.275 PTA.


Còpia Permalink ELI